
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 103 

1 Φεβρουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για αρχαιολογι¬ 
κούς σκοπούς, στο Άργος Ν. Αργολίδος. 1 

Ακύρωση της αριθμ. 13272/12.11.2004 απόφασης του 
Νομάρχη Αθηνών (Δ/νση Πολεοδομίας Νοτίου Το¬ 
μέα) που αφορά σε τροποποίηση του εγκεκριμένου 
ρυμοτομικού σχεδίου στο Ο.Τ. 54 του Δήμου Γλυ¬ 


φάδας και χαρακτηρισμό του ως «Σχολικού». 2 

Κήρυξη ως αναδασωτέας έκτασης 22,580 στρεμμά¬ 
των στη θέση «Χόβωλα» περιφέρειας Δ.Δ. Λουτρών 

Δήμου Μυτιλήνης. 3 

Κήρυξη ως αναδασωτέας έκτασης 1,700 στρεμμάτων 
στη θέση «Πάνω Αγιώργης» Περιφέρειας Δ.Δ. Βρα- 

νά Δήμου Βαρθολομιού. 4 

Κήρυξη αναδασωτέας έκτασης 6 στρεμμάτων στη θέ¬ 
ση «Λαγκάδι» Περιφέρειας Δ.Δ. Μπόρσι Δήμου Λε- 
χαινών. 5 


ΑΠΟΦΑΣΕΙ Σ 

Αριθ. 1000350/81/Δ0010 (1) 

Αναγκαστική απαλλοτρίωση ακινήτων για αρχαιολογι¬ 
κούς σκοπούς, στο Άργος Ν. Αργολίδος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 2882/2001 (ΦΕΚ 17/2001 τ.Α') 
«Κώδικας Αναγκαστικών Απαλλοτριώσεων Ακινήτων», ό¬ 
πως ισχύει. 

2. Τις διατάξεις του Ν. 3028/2002 (ΦΕΚ 153/28.6.2002 
«περί αναγκαστικής απαλλοτρίωσης ακινήτων για την 
προστασία των αρχαιοτήτων και εν γένειτης Πολιτιστικής 
Κληρονομιάς». 

3. Το ΥΠΠΟ/ΑΠΑΛΛ/Φ. 152/78565/1472/11.10.2004 έγ¬ 
γραφο του Υπουργείου Πολιτισμού μετά των συνημμένων 
του, από τα οποία προκύπτει ότι έχουν τηρηθεί και οι προ¬ 
ϋποθέσεις του άρθρου 3 του Ν. 2882/2001. 

4. Το από 31.5.2000 απόσπασμα πρακτικού από τη συ¬ 


νεδρίαση με αριθ. 19/31.5.2000 του Κεντρικού Αρχαιολο¬ 
γικού Συμβουλίου. 

5. Την ΥΠΠΟ/ΑΠΑΛΛ/Φ. 152/1599/20.10.2004 βεβαίωση 
κάλυψης δαπάνης του Υπουργείου Πολιτισμού. 

6. Την 33/23.3.2004 (ΦΕΚ 527/24.3.2004 τ.Β') όπως 
διορθώθηκε (ΦΕΚ 558/2.4.2004 τ.Β') κοινή απόφαση του 
Πρωθυπουργού και Υπουργού Πολιτισμού σχετικά με την 
ανάθεση αρμοδιοτήτων στους Υφυπουργούς. 

7. Την 14650/ΔΙΟΕ85/17.3.2004 (ΦΕΚ 519/17.3.2004 
τ.Δ') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, σχετικά με ανάθεση αρ¬ 
μοδιοτήτων στους Υφυπουργούς Οικονομίας και Οικονο¬ 
μικών, αποφασίζουμε: 

Κηρύσσουμε την αναγκαστική απαλλοτρίωση ακινήτου, 
για λόγους δημόσιας ωφέλειας και ειδικότερα για την ανά¬ 
δειξη, συντήρηση και προστασία για αρχαιολογικούς σκο¬ 
πούς, έκτασης συνολικού εμβαδού 558,03 μ που βρίσκεται 
στο Άργος Ν. Αργολίδος και εικονίζεται με κλίμακα 1:200 
στο από 27.9.1984 και με Α/Α 1756 κτηματολογικό διά¬ 
γραμμα - πίνακα, του Μιχ. Μαυραϊδή που θεωρήθηκε από 
την Προϊσταμένη Αποτυπώσεων και Συντηρήσεως Κτιρίων 
του ΤΑΠΑ Ιφ. Γεωργοπούλου - Ντ’ Αμίκο στις 14.9.2000. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι Ιωάννης και Βασίλης Κατσίρης. 

Η απαλλοτρίωση κηρύσσεται υπέρ του Δημοσίου και θα 
βαρύνει τον ΚΑΕ 9719α του προϋπολογισμού του Ταμεί¬ 
ου Αρχ/κών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Π.ΔΟΥΚΑΣ Π. ΤΑΤΟΥΛΗΣ 

-♦- 

Αριθ. 2292 (2) 

Ακύρωση της αριθμ. 13272/12.11.2004 απόφασης του 
Νομάρχη Αθηνών (Δ/νση Πολεοδομίας Νοτίου Τομέα) 
που αφορά σε τροποποίηση του εγκεκριμένου ρυμο¬ 
τομικού σχεδίου στο Ο.Τ. 54του Δήμου Γλυφάδας και 
χαρακτηρισμό του ως «Σχολικού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α. Του άρθρου 18παρ.12του Ν. 2218/1994 «Ίδρυση νο- 

μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση και την περιφέρεια και άλ¬ 
λες διατάξεις», σε συνδυασμό με τις διατάξειςτου άρθρου 
8 του Ν. 3200/1955 «Περί διοικητικής αποκεντρώσεως». 

β. Του άρθρου 7, παρ. 2 του Ν. 3127/2003 σύμφωνα με 
το οποίο επιτρέπεται σε οποιονδήποτε έχει έννομο συμ¬ 
φέρον να ασκήσει προσφυγή για παράβαση νόμου στο 
Γενικό Γραμματέα της Περιφέρειας Αττικής και κατά των 
εκτελεστών πράξεων των δημοτικών ή κοινοτικών συμ¬ 
βουλίων των δημάρχων ή προέδρων κοινοτήτων ή άλλων 
οργάνωντων Ο.Τ.Α. Α' Βαθμού, οι οποίες αφορούν αρμο¬ 
διότητες πολεοδομικών εφαρμογών. 

γ. Του Ν. 1337/1983 «περί επεκτάσεως πολεοδομικών 
σχεδίων κ.λπ.» όπως συμπληρώθηκαν και τροποποιήθη¬ 
καν με τις διατάξεις των Ν. 1512/1985, Ν.1647/1986, Ν. 
1772/1988 καιΝ. 1892/1990. 

δ. Του άρθρου ΙΟτου Ν. 3044/2002 μετο οποίο αντικα- 
ταστάθηκετο άρθρο 29του Ν. 2831/2000. 

ε. Του Ν. Δ/τος της 17.7.1923 «περί σχεδίων πόλεων 
κ.λπ.» όπως τροποποιήθηκε και ισχύει σήμερα. 

στ. Του άρθρου 29 του Ν. 2831/2000 (Φ.Ε.Κ.140Α) περί 
τροποποίησης των διατάξεων του Ν. 1577/1985 «Γενικός 
Οικοδομικός Κανονισμός» και άλλες Πολεοδομικές Δια¬ 
τάξεις, όπως αντικαταστάθηκαν με το άρθρο 10 του 
Ν. 3044/2002 (Φ.Ε.Κ. 197Α) «Μεταφορά συντελεστή δό¬ 
μησης κ.λπ.». 

2. Την από 22.11.2004 εμπρόθεσμη προσφυγή του Ζέ- 
που Μιλτιάδη που στρέφεται κατά της αριθμ. 13272/ 
12.11.2004 απόφασης του Νομάρχη Αθηνών (Δ/νση Πο¬ 
λεοδομίας Νοτίου Τομέα). (Α.Π. Περιφέρειας Αττικής 
Δ.Α.Α. 64612/25.11.2004). 

3. Την αριθμ. 13272/12.11.2004 απόφαση του Νομάρχη 
Αθηνών (Δ/νση Πολεοδομίας Νοτίου Τομέα), που αφορά 
σε τροποποίηση του εγκεκριμένου ρυμοτομικού σχεδίου 
στο Ο.Τ. 54 του Δήμου Γλυφάδας και χαρακτηρισμό του 
ως «Σχολικού». 

4. Το υπ’ αριθμ. 16533/22.12.2004 έγγραφο της Διεύ¬ 
θυνσης Πολεοδομίας Νοτίου Τομέα της Νομαρχίας Αθη¬ 
νών, μετο οποίο μας διαβιβάστηκαν αντίγραφα στοιχείων 
του φακέλου της υπόθεσης. 

Και επειδή: 

1. Ο ισχυρισμός του προσφεύγοντα ότι αναρμοδίως ο 
Νομάρχης υπογράφει την προσβαλλόμενη απόφαση κρί- 
νεται απορριπτέος, διότι σύμφωνα με την 1 του άρθρο 10 
του Ν. 3044/2002: «Με απόφαση του οικείου Νομάρχη και 
με την επιφύλαξη των διατάξεων των παραγράφων 2 και 
3 γίνονται οι ακόλουθες πολεοδομικές ρυθμίσεις: 


α. Η έγκριση καιτροποποίηση ρυμοτομικών σχεδίων κα¬ 
θώς και ο καθορισμός όρων και περιορισμός δόμησης σε 
αγροτικούς οικισμούς σύμφωνα με το άρθρο 38 του 
Ν. 1337/1983. 

β. Η τροποποίηση σύμφωνα με την ισχύουσα νομοθεσία 
εγκεκριμένων σχεδίων πόλεων και οικισμών και ο καθορι¬ 
σμός και η τροποποίηση όρων και περιορισμών δόμησης 
σε αυτά και η έγκριση πολεοδομικής μελέτης ανάπλασης 
και αναμόρφωσης κατά τις διατάξεις των άρθρων 11 και 
15 §4τουΝ. 2508/1997. 

Αρμόδιο Συμβούλιο να γνωμοδοτεί για τις ρυθμίσεις 
των εδαφίων α και β είναι το Συμβούλιο Χωροταξίας Οικι¬ 
σμού και Περιβάλλοντος του οικείου νομού.» 

2. Από τα στοιχεία του φακέλου που περιήλθαν στην Υ¬ 
πηρεσία μας για την εξέταση της υπόψη προσφυγής δεν 
προκύπτει η ύπαρξη πρόσφατου πρακτικού καταλληλό¬ 
τητας από τον καθ’ ύλην αρμόδιο φορέα, στην προκειμέ¬ 
νη περίπτωση τον Ο .Σ. Κ. Είναι δε σφόδρα πιθανό τα πραγ¬ 
ματικά δεδομένα να έχουν μεταβληθεί ουσιαστικά από τα 
έτη 1987 και 1995, χρονολογίες κατά τις οποίες εκδόθη- 
καν τα προσκομισθέντα σε εμάς πρακτικά καταλληλότη¬ 
τας του Ο.Σ.Κ. 

3. Από τα στοιχεία της υπόθεσης δεν προκύπτει η εγ¬ 
γραφή πίστωσης στον προϋπολογισμό του αρμοδίου φο¬ 
ρέα, για την αποζημίωση του προσφεύγοντα, αποφασί¬ 
ζουμε: 

Αποδεχόμαστε την από 22.11.2004 εμπρόθεσμη προ¬ 
σφυγή του Ζέπου Μιλτιάδη που στρέφεται κατά της α- 
ριθμ. 13272/12.11.2004 απόφασης του Νομάρχη Αθηνών 
(Δ/νση Πολεοδομίας Νοτίου Τομέα), και ακυρώνουμε αυ¬ 
τήν για τους λόγους που αναφέρονται στο σκεπτικό της 
παρούσας. 

Κατά της παρούσας απόφασης δεν χωρεί προσφυγή 
για παράβαση Νόμου ενώπιον του καθ’ ύλην αρμόδιου Υ¬ 
πουργού, σύμφωνα με τις διατάξεις του άρθρου 18 πα- 
ραγρ. 13 του Νόμου 2218/1994, όπως αυτές αντικατα- 
στάθηκαν με τις όμοιες του του άρθρου 7 παραγρ. 2 του 
Νόμου 2839/2000 «Ρυθμίσεις θεμάτωντου Υπουργείου Ε¬ 
σωτερικών, Δημόσιας Διοίκησης και Αποκέντρωσης και 
άλλες διατάξεις» (Φ.Ε.Κ. 196/Α/12.9.2000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθ. 4307 (3) 

Κήρυξη ως αναδασωτέας έκτασης 22,580 στρεμμάτων 
στη θέση «Χόβωλα» περιφέρειας Δ.Δ. Λουτρών Δήμου 
Μυτιλήνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το Ν. 3200/1955 Περί διοικητικής αποκεντρώσεως. 

2. Τις διατάξεις του Ν. 532/1970 «περί συμπληρώσεως 
των διατάξεων περί διοικητικής αποκεντρώσεως». 

3. Το Ν. 2503/1997 Περί διοίκησης, οργάνωσης, στελέ- 
χωσης της Περιφέρειας κ.λπ. 

4. Την αρ. 264/3.4.2001 απόφαση της Γενικής Γραμμα- 
τέατης Περιφέρειας Βορείου Αιγαίου περί μεταβιβάσεως 
αρμοδιοτήτων. 

5. Τις διατάξεις του άρθρου 117 παράγραφος 3 του Συ¬ 
ντάγματος. 

6. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της Χώρας» και 
ειδικότερα τα άρθρα 41 παρ 1 και38παρ. 1. 

7. Τις αρ. 180417/1180/8.7.1980, 182447/3049/ 


24.9.1980, 141823/24.2.1983 διαταγές του Υπουργείου 
Γεωργίας. 

8. Την υπ’ αριθμ. ΔΥ/3.9.2004 εισήγηση του Δασολόγου 
Κουτσαμπάση Χαράλαμπου, αποφασίζουμε: 

Κηρύσσουμε ως αναδασωτέα με σκοπό την αποκατά¬ 
σταση της δασικής βλάστησης και τη διατήρηση του δα¬ 
σικού χαρακτήρα της καταστραφείσης από πυρκαγιά την 
έκταση των 22,580 στρεμμάτων εξαιρουμένωντων αγρο¬ 
τικών εκτάσεων που περιλαμβάνονται σε αυτή και δεν ή¬ 
ταν δυνατή η αποτύπωση και εξαίρεσή τους, που βρίσκε¬ 
ται στη θέση «Χόβωλα» περιφέρειας Δ.Δ. Λουτρών Δήμου 
Μυτιλήνης και εμφανίζεται στο από 9-2004 σχεδιάγραμμα 
κλίμακας 1:1000 που συντάχθηκε από τους Δασολόγους 
Κουτσαμπάση Χαράλαμπο και Αριστείδη Καραμήτρο και 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 3 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΕΥΣΤΡΑΤΙΟΣ ΠΑΝΣΕΛΗΝΑΣ 

Αριθ. 27 (4) 

Κήρυξη ως αναδασωτέας έκτασης 1,700 στρεμμάτων στη 
θέση «Πάνω Αγιώργης» Περιφέρειας Δ.Δ. Βρανά Δή¬ 
μου Βαρθολομιού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις δ/ξεις για τη δ/κή αποκ/σητο Ν. 2503/1997 και την 
186ΓΓ/98 απόφ. Γεν. Γραμ. Περφ. Δυτ. Ελλάδος. 

2. Τις δ/ξεις του αρθ. 117 παρ. 3 του Συντάγματος της 
χώρας. 

3. Τις δ/ξεις του Ν. 998/1979 «περί προστασίας των Δα¬ 
σών κ.λπ.» και ειδικότερα τα αρθ. 41 παρ. 1,38 παρ. 8 και 
Ν. 2040/1992 αριθ. 12 παρ. 3. 

4. Τις δ/γες του Υπουργείου Γεωργίας 16417/1180/ 

6.7.1980, 18247/3049/24.2.1983 και 85144/1468/ 

9.9.1992. 

5. Την 18/4.1.2005 πρόταση του Δασαρχείου Αμαλιά- 
δας που αναφέρεται στο θέμα για κήρυξη δασικής έκτα¬ 
σης ως αναδασωτέας διότι η δασική βλάστηση που την 
κάλυπτε καταστράφηκε λόγω εκχέρσωσης κατά το διά¬ 
στημα από 15.8.2004 έως 31.8.2004 και επιβάλλεται η εκ 
νέου δάσωσή της, αποφασίζουμε: 


Κηρύσσουμε ως αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε από εκχέρσωση, τη Δημόσια δασική 
έκταση εμβαδού 1,700 στρεμμάτων που βρίσκεται στη θέ¬ 
ση «Πάνω Αγιώργης», Περιφέρειας Δ/Δ Βρανά Δήμου 
Βαρθολομιού Ν. Ηλείας. 

Προσδιορίζεται από τα στοιχεία σχεδιαγράμματος και 
έχει όρια: 

Ανατολικά: Με ελαιοστάσιο ιδίου εκχερσωτή Νικολάου 
Παν. Βαγγελάκου. 

Δυτικά: Με δημόσιο δάσος αειφύλλων-πλατυφύλλων 
και αγροτικό δρόμο. 

Βόρεια: Με αγροτικό δρόμο. 

Νότια: Με δημόσιο δάσος αειφύλλων-πλατυφύλλων και 
ελαιοστάσιο ιδίου εκχερσωτή Νικολάου Παν. Βαγγελά- 
κου. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Ιανουάριου 2005 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΔΑ 

Αριθ. 26 (5) 

Κήρυξη αναδασωτέας έκτασης 6 στρεμμάτων στη θέση 

«Λαγκάδι» Περιφέρειας Δ.Δ. Μπόρσι Δήμου Λεχαινών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις δ/ξεις για τη δ/κή αποκ/σητο Ν. 2503/1997 και την 
186ΓΓ/98 απόφ. Γεν. Γραμ. Περφ. Δυτ. Ελλάδος. 

2. Τις δ/ξεις του αρθ. 117 παρ. 3 του Συντάγματος της 
χώρας. 

3. Τις δ/ξεις του Ν. 998/1979 «περί προστασίας των Δα¬ 
σών κ.λπ.» και ειδικότερα τα αρθ. 41 παρ. 1,38 παρ. 8 και 
Ν. 2040/1992 αριθ. 12 παρ. 3. 

4. Τις δ/γες του Υπουργείου Γεωργίας 16417/1180/ 

6.7.1980, 18247/3049/24.2.1983 και 85144/1468/ 

9.9.1992. 

5. Την 12/4.1.2005 πρόταση του Δασαρχείου Αμαλιά- 
δας που αναφέρεται στο θέμα για κήρυξη δασικής έκτα¬ 
σης ως αναδασωτέας διότι η δασική βλάστηση που την 
κάλυπτε καταστράφηκε λόγω πυρκαγιάς που εξερράγη 
στις 7.11.2004 και επιβάλλεται η εκ νέου δάσωσή της. Η 
πράξη βεβαιώθηκε την 7.11.2004, αποφασίζουμε: 


Κηρύσσουμε ως αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης που 
καταστράφηκε από πυρκαγιά, τη Δημόσια δασική έκταση 
εμβαδού 6 στρεμμάτων που βρίσκεται στη θέση «Λαγκάδι», 
Περιφέρειας Δ.Δ. Μπόρσι Δήμου Λεχαινών Ν. Ηλείας. 

Προσδιορίζεται από τα στοιχεία σχεδιαγράμματος και 
έχει όρια: 

Ανατολικά: Με καλλιεργούμενη έκταση απότονΑρτέμη 
Αθανασόπουλο. 

Δυτικά: Με δημόσιο δάσος αειφύλλων-πλατυφύλλων. 

Βόρεια: Με καλλιεργούμενη γεωργικά έκταση από τον 
Αρτέμη Αθανασόπουλο. 

Νότια: Με καλλιεργούμενες γεωργικά εκτάσεις και με 
δημόσιο δάσος αειφύλλων-πλατυφύλλων. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Ιανουάριου 2005 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΔΑ 

